Vliegverbod kan tot groot afleggings by CemAir lei - Maroela Media
Die vakbond Solidariteit het in 'n skrywe aan Poppy Khoza, direkteur van die Burgerlugvaartowerheid, sy kommer uitgespreek oor die huidige vliegverbod op CemAir, asook afleggings wat moontlik gaan volg.
Volgens Johan Botha, adjunkhoofsekretaris van Solidariteit, het die vakbond 'n kennisgewing ontvang dat die lugredery moontlik sy werksmag met ongeveer 200 werknemers gaan verminder. "Die vliegverbod het nie net 'n enorme impak op die ekonomie en die volhoubaarheid van CemAir as lugredery nie, maar het ook 'n verwoestende effek op elke werknemer en hul gesinne."
Hy het bygevoeg Solidariteit is tans in gesprek met CemAir om meer duidelikheid oor die vliegverbod en moontlike afleggings te kry. Solidariteit het ook die Kommissie vir Versoening, Bemiddeling en Arbitrasie (KVBA) genader om tot die saak toe te tree. Die KVBA het reeds die partye laat weet dat hy daarvoor beskikbaar is. "Dit is kommerwekkend wanneer stellings gemaak word wat kan lei tot werksverliese of selfs die moontlikheid dat 'n besigheid sy deure permanent moet sluit, veral in ons onstuimige ekonomie."
Hierdie is duidelik deel van die ANC mags misbruik. Hoe kry jy meer mense op SAA? Deur kleiner lugrederye te boelie deur die Burger lugvaart overheid. Te hel met werksgeleenthede, solank hulle hul vrot vlieg in die salf probeer red!
Hennie, SAA vlieg nie eers op meeste van dieselfde roetes as wat Cemair doen nie. Ook Lee's bietjie op oor die eienaar Miles van den Moolen en lewer dan weer kommentaar.
Hennie, ek stem saam, raak ontslae van ander rolspelers dan kan SAA oorneem.
Teen die tempo waarteen blankes in elk geval afgelê word, wat maak nog 200 saak. Hartseer een is, op 55 is hulle te oud om ander werk te kry, te jonk om pensioen te kry. Hou egter goeie moed anc, wat julle saai, gaan julle maai.
Skroeffie ek stem . Hulle eet nog lekker by die trog,,,
Gelukkig is daar nog instansies wat nie omkoopbaar is nie. Hoop dis nie net oor internasionale druk nie. Met vliegtuie kan jy nie aftrek as iets fout gaan nie. Jy kan ook nie die AA bel om gou te kom help nie. Instandhouding is kardinaal.
Ek het n bespreking gehad vir Desember. Ek het nog steeds nie my geld terug gekry nie. Hoe lank nog
Dawid, jy grawe nou ou koeie uit die sloot.
My vrou het haar geld spoedig terug gekry, sy het slegs bewys gelewer dat sy by 'n ander redery weer 'n kaartjie moes koop waarna sy dadelik terugbetaal is.
Cherokee, duidelik wag jy nie vir jou geld nie.
Cherokee, as jy geld betaal het vir n diens, en die diens nie kry nie. Dan moet jy jou geld terugkry. Hou jou koeie vir jouself
Dawid skop maar die hond terwyl hy lê maak jou probleem jou eie daar is 200 mense se toekoms op die spel nie n paar rand nie man
MAROELA kan gerus meer vertel waarom daar 'n vlugverbod op die redery is!
Andre Pretorius · 8 maande gelede
In 2003 het toe SAA/ Transnet SA express oorgekoop het, het SA express 10 keer meer en groter problem gehad maar dit is deur CAA geberuik om SAA te help om hulle goedkoper kon oorvat n bepalibg was dat SAA management control oorvat